ai4bharat/Pralekha huggingface dataset:
کابینہ
کابینہ نے ہندوستان اور قدرتی آفات کے لیے مزاحم بنیادی ڈھانچہ کے لیے اتحاد  کے درمیان صدر دفتر کے معاہدہ  کی توثیق کو منظوری دی
وزیر اعظم جناب نریندر مودی کی زیرصدارت مرکزی کابینہ نے آج حکومت ہند  اور قدرتی آفات کے لیے مزاحم بنیادی ڈھانچہ کے لیے اتحاد  کے درمیان 22 اگست، 2022 کو دستخط کیے گئے صدر دفتر کے معاہدہ  کی توثیق کواپنی منظوری دے دی ہے۔
ہندوستان کے عزت مآب وزیر اعظم نے 23 ستمبر، 2019 کو نیویارک میں اقوام متحدہ کے کلائمیٹ ایکشن سمٹ کے دوران سی ڈی آر آئی کو لانچ کیا تھا۔ یہ حکومت ہند کی طرف سے شروع کی گئی ایک بڑی عالمی پہل ہے اور اسے موسمیاتی تبدیلی اور قدرتی آفات کے لیے مزاحم معاملوں میں عالمی قائدانہ کردار حاصل کرنے کی ہندوستان کی کوششوں کے طور پر دیکھا جاتا ہے۔
کابینہ نے 28 اگست، 2019 کو نئی دہلی میں اس کے معاون سیکریٹریٹ کے ساتھ ساتھ سی ڈی آر آئی کے قیام کی منظوری دی تھی اور سی ڈی آر آئی کو حکومت ہند کی مالی مدد کے طور پر سال 20-2019 سے 24-2023 تک 5 سالوں کی مدت کے لیے 480 کروڑ روپے دیے جانے کی بھی منظوری دی تھی۔
اس کے بعد، 29 جون 2022 کو کابینہ نے سی ڈی آر آئی کو ایک بین الاقوامی تنظیم کے طور پر تسلیم کرنے اور اقوام متحدہ  قانون، 1947 کی دفعہ 3 کے تحت سی ڈی آر آئی کو استثنیٰ، چھوٹ اور مراعات دیے جانے کے لیے صدر دفتر کے معاہدہ  پر دستخط کیے جانے کی منظوری دی تھی۔
کابینہ کے فیصلے کی تعمیل میں، 22 اگست 2022 کو حکومت ہند اور سی ڈی آر آئی کے درمیان صدر دفتر کے معاہدے  پر دستخط کیے گئے۔
سی ڈی آر آئی قومی حکومتوں، اقوام متحدہ کی ایجنسیوں اور پروگراموں، کثیر جہتی ترقیاتی بینکوں اور مالیاتی میکانزم، نجی شعبے، تعلیمی اور علمی اداروں کی ایک عالمی شراکت داری ہے، جس کا مقصد موسمیاتی اور قدرتی آفات کے خطرات کے لیے مزاحم بنیادی ڈھانچے کے نظام کو فروغ دینا، اور اس طرح پائیدار ترقی کو یقینی بنانا ہے۔
اپنے آغاز کے بعد سے، اکتیس  ممالک، چھ  بین الاقوامی تنظیمیں اور دو  نجی شعبے کی تنظیمیں سی ڈی آر آئی کے رکن بن چکے ہیں۔ سی ڈی آر آئی اقتصادی طور پر ترقی یافتہ ممالک، ترقی پذیر ممالک، اور موسمیاتی تبدیلیوں اور آفات کے سب سے زیادہ خطرات سے درپیش ممالک کو متوجہ کرکے اپنی رکنیت کو مسلسل بڑھا رہا ہے۔
حکومت ہند اور سی ڈی آر آئی کے درمیان دستخط شدہ صدر دفتر کے معاہدے کی توثیق سے اقوام متحدہ  قانون، 1947 کی دفعہ 3 کے تحت استثنیٰ، چھوٹ اور مراعات دینے میں سہولت ہوگی، جن کی بنیاد پر سی ڈی آر آئی کو ایک آزاد اور بین الاقوامی قانونی درجہ دیا جا سکے گا، تاکہ یہ بین الاقوامی سطح پر اپنے کاموں کو زیادہ مؤثر طریقے سے انجام دے سکے۔
ہنر مندی کے فروغ اور صنعت کاری کی وزارت
اسکل انڈیا مشن کا نشانہ
نئی دہلی، 14 ستمبر 2020، ہنر مندی کے فروغ اور صنعت کاری کے وزیر مملکت جناب آر کے سنگھ نے آج لوک سبھا میں ایک تحریری جواب میں بتایا کہ نیشنل اسکل ڈیولپمنٹ مشن  کا آغاز وزیراعظم نے 15 جولائی 2015 کو کیا تھا جس کا مقصد ملک بھر میں ہنرمندی کے فروغ کی کوششوں کو نافذ کرنے اور ان کی رفتار تیز کرنے کے لئے ایک مضبوط ادارہ جاتی فریم ورک فراہم کرانا اور ہر سال ایک کروڑ نوجوانوں کو تربیت فراہم کرانا تھا۔اسکل انڈیا مشن کے تحت ہنر مندی کے فروغ اور صنعت کاری کی وزارت نے طویل مدتی اور قلیل مدتی تربیت کے ذریعہ نوجوانوں کو روزگار حاصل کرنے میں معاون ہنر مندیوں کی تربیت دی ۔ یہ وزارت پردھان منتری کوشل وکا یوجنا  اور جن شکشن سنستھان  قلیل مدتی تربیت کے لئے نافذ کررہی ہے۔ 18۔2017 سے 20۔2019 تک پی ایم کے وی وائی 2.0 کے تحت مختص کئے گئے فنڈ اور اخراجات کی تفصیل ضمیمہ ۔1 حصہ الف میں دی گئی ہے۔ پی ایم کے وی وائی 2.0 کے تحت یکم اپریل 2020 تک 94.17 لاکھ امیدواروں کو تربیت دی گئی/ تشریق کی گئی۔
جے ایس ایس اسکیم کے تحت مالی 20۔2018 کے لئے مختص کئے گئے فنڈ اور اخراجات کے ساتھ ساتھ جن امیدواروں کو تربیت دی گئی ہے ان کی تفصیل ضمیمہ 1۔ حصہ ب میں دی گئی ہے۔
کرافٹس مین ٹریننگ اسکیم کے تحت انڈسٹریل ٹریننگ انسٹی ٹیوٹ کے ذریعہ طویل مدتی تربیت فراہم کرائی جاتی ہےسال 2014 میں ملک میں آئی ٹی آئیز کی مجموعی تعداد 11964 سے بڑھ کر سال 19۔2018 میں 14939 ہوگئی اور اس مدت کے دوران داخلہ لینے والے تربیت یافتگان کی تعداد 16.90 لاکھ سے بڑھ کر 23.08 لاکھ ہوگئی۔ انڈسٹریل ٹریننگ انسٹی ٹیوٹ کا قیام اور انہیں چلانا متعلقہ ریاستی حکومتوں کے دائرہ اختیار میں آتا ہے جبکہ شرائط تیار کرنے ، نصاب ڈیزائن کرنے کے ساتھ ساتھ امتحان لینے اور سند عطا کرنے کی ذمہ داری مرکزی حکومت کی ہے۔
ضمیمہ۔1
حصہ الف
پی ایم کے وی وائی 2.0 کے تحت 18۔2017 سے 20۔2019 تک مختص کئے جانے والے فنڈ اور اخرجات کی تفصیل
|
|
نمبر شمار
|
|
مالی سال
|
|
مختص کیا گیا بجٹ 
|
|
اخراجات 
|
|
1
|
|
2017-18
|
|
1723.19
|
|
1721.18
|
|
2
|
|
2018-19
|
|
1946.45
|
|
1909.19
|
|
3
|
|
2019-20
|
|
1749.22
|
|
1648.25
حصہ ب
جے ایس ایس اسکیم کے تحت مالی سال 20۔2018 کے لئے مختص کئے گئے فنڈ اور اخراجات کے ساتھ ساتھ تربیت حاصل کرنے والے امیدواروں کی تفصیل
|
|
نمبر شمار
|
|
مالی سال
|
|
مختص کیا گیا بجٹ 
|
|
بجٹ اخراجات 
|
|
تربیت حاصل کرنے والے امیدواروں کی تعداد س
|
|
1
|
|
2018-19
|
|
80
|
|
61.50
|
|
1.67
|
|
2
|
|
2019-20
|
|
80
|
|
78.50
|
|
4.01
۔۔۔۔۔۔۔۔۔۔۔
م ن۔ ا گ۔ن ا۔
U-5407
(Visitor Counter : 84
نوجوانوں کے امور اور کھیل کود کی وزارت
کابینہ کو ہندوستان اور مراقش کے درمیان نوجوانوں کے امور کے بارے میں تعاون سے متعلق مفاہمت نامے سے واقف کرایا گیا
نئی دہلی،27؍ مارچ، مرکزی کابینہ کی میٹنگ کو ، جس کی صدارت وزیراعظم جناب نریندر مودی نے کی، ہندوستان اور مراقش کے درمیان نوجوانوں کے امور سے متعلق تعاون کے بارے میں ایک مفاہمت نامے سے واقف کرایا گیا جس پر فروری 2019 میں دستخط کئے گئے تھے۔
اس مفاہمت نامے کا مقصد دونوں ملکوں کے درمیان نوجوانوں کے امور کے بارے میں تعاون کو مستحکم بنانا اور اس کی حوصلہ افزائی کرنا ہے۔ یہ کام مختلف سرگرمیوں ، اطلاعات اور معلومات کے تبادلے سے متعلق امور نیز نوجوانوں کے تبادلوں کے ذریعے انجام دیا جائے گا۔
نوجوانوں کے امور کے بارے میں جن شعبوں میں تعاون کیا جائے گا وہ اس طرح ہیں:
- نوجوانوں کے پروگراموں کا انتظام۔
- بین الاقوامی کانفرنسوں اور سیمیناروں میں دعوت ناموں کا تبادلہ۔
- چھپے ہوئے میٹریل ، فلموں ، تجربات ، تحقیق اور دیگر معلومات کا تبادلہ۔
- نوجوانوں کے کیمپوں میں، نوجوانوں کے میلوں میں اور نوجوانوں کی دیگر تقریبات میں شرکت۔
مفاہمت نامے میں یہ بھی کہا گیا ہے کہ سال 2019 سے دونوں ملک سالانہ بنیاد پر 20 ممبروں پر مشتمل نوجو انوں کے وفدوں کا تبادلہ کریں گے لیکن یہ مدت 10 سے زیادہ نہیں ہوگی۔
۔۔۔۔۔۔۔۔۔۔۔

U-1703
(Visitor Counter : 49
وزارت دفاع
ہندوستانی بحریہ نے بحریہ کے مارشل اور محترمہ ارجن سنگھ ٹرسٹ کو اعزاز سے نوازا
نئی دہلی،22 ستمبر ہندوستانی بحریہ نے آج بحریہ کے مارشل اور محترمہ ارجن سنگھ ٹرسٹ کو اعزاز سے نوازا۔ اعزاز دیئے جانے کا پروگرام ٹرسٹ کے یوم تاسیس پر آکاش ایئرفورس کے افسروں کے میس، نئی دلّی میں ایک تقریب کے دوران منعقد کیا گیا ہے، جس میں ایئر چیف مارشل بی ایس دھنوؤا، پی وی ایس ایم، اے وی ایس ایم، وائی ایس ایم، وی ایم، اے ڈی سی چیئرمین، چاف آف اسٹاف کمیٹی اور چیف آف ایئرکمیٹی اور سبکدوش بحریہ سربراہ، ٹرسٹی اور ہندوستانی بحریہ کے اعلیٰ حکام شامل تھے۔ بحریہ سربراہ نے اپنے خطاب میں ٹرسٹ کے بانیوں کا شکریہ ادا کیا اور ٹرسٹ کے ذریعہ ان کی بیواؤں اور منحصرین سمیت حاضر سروس اور سبکدوش بحریہ کے جیالوں کی فلاح وبہبود کے لیے کئے گئے عظیم کارناموں کی ستائش کی۔
مارشل آف ایئر فورس ارجن سنگھ ڈی ایف سی، پدم وبھوشن نے 1965 میں پاکستانی آرمر آفینسیو ‘‘آپریشن گرانڈ سلیم’’ نام کے کوڈ کو روک کر ایک اہم رول ادا کیا۔ انھیں 1989 میں دلّی کے لیفٹیننٹ گورنر کی حیثیت سے بھی مقرر کیا گیا تھا۔ انھوں نے اور ان کی اہلیہ محترمہ تیجی سنگھ نے 22 ستمبر 2004 کو مذکورہ فلاحی ٹرسٹ کے قیام کے لیے 2.25 کروڑ روپئے کے اپنے نجی دولت کا عطیہ دیا تھا۔
مارشل اینڈ لائف ٹرسٹ کی ٹرسٹی کے بیٹے ڈاکٹر اروند سنگھ اس پروگرام میں شرکت کے لیے خاص طور پر امریکہ سے آئے تھے۔ انھوں نے مارشل کی یاد میں ایک جذباتی تقریر کی۔
اعزاز دیئے جانے کی تقریب کو یاد رکھنے کے لیے ٹرسٹ پر ایک شاندار کتابچہ اور مارشل پر ایک منظوم کتاب ‘‘ابھی کام باقی ہے’’ کا اجرا ایئر چیف مارشل بی ایس دھنوؤا پی وی ایس ایم، اے وی ایس ایم، وائی ایس ایم، وی ایم، اے ڈی سی چیئرمین سی او ایس سی اور سی اے ایس اور ایئر چیف مارشل اروپ راہا پی وی ایس ایم اے وی ایس ایم، وی ایم، اے ڈی سی  کے ذریعہ مشترکہ طور پر کیا گیا۔ ٹرسٹ کو ایک مومنٹو بھی پیش کیا گیا۔
۔ ۔ ۔ ۔ ۔ ۔ ۔ ۔ ۔

U. No. 4281
(Visitor Counter : 41
بندرگاہوں، جہاز رانی اور آبی راستوں کی وزارت
جناب منسکھ ایل منڈاویا نے جہاز رانی کے ایک وزیر مملکت  کی حیثیت سے عہدہ سنبھالا
نئی دہلی،31؍ مئی، جناب منسکھ لکشمن بھائی منڈ اویا نے آج نئی دہلی میں جہاز رانی کے مرکزی وزیر مملکت  کی حیثیت سے عہدہ سنبھال لیا ہے۔ ان کے پاس کیمیکل اور فرٹیلائزر کے مرکزی وزیر مملکت کا قلمدان بھی ہے۔
جناب منڈاویا پچھلی حکومت میں سڑک ٹرانسپورٹ اور شاہراہو ، جہاز رانی اور کیمیکل وفرٹیلائزر کے وزیر مملکت تھے۔
جناب منڈاویا 2012 سے راجیہ سبھا کے رکن ہیں۔ اس سے پہلے وہ 2002 سے 2007 کے دوران پالی تانا سے گجرات کے اسمبلی رکن بھی رہے ہیں ۔
۔۔۔۔۔۔۔۔۔۔۔۔۔۔۔

U-2253
(Visitor Counter : 58
سائنس اور ٹیکنالوجی کی وزارت
ہماچل پردیش کے وزیر اعلیٰ جناب سکھویندر سنگھ سکھو نے آج مرکزی وزیر ڈاکٹر جتیندر سنگھ سے ان کی رہائش گاہ پر ملاقات کی
ہماچل پردیش کے وزیر اعلیٰ نے مختلف شعبوں، خاص طور پر باغبانی اور زراعت کے شعبوں میں مرکزی امداد کا مطالبہ کیا، جس کا استعمال ان شعبوں کو پہاڑی ریاست کے لوگوں کے لیے فائدہ مند بنانے کے لیے کیا جا سکتا ہے
ڈاکٹر سنگھ نے ہماچل پردیش میں ہر شعبے میں تکنیکی ترقی میں ہر ممکن مرکزی مدد کا یقین دلایا
میٹنگ کے دوران ایگری ٹیک اسٹارٹ اپس کو فروغ دینے اور جموں میں لیوینڈر کی کاشت جیسے کامیاب طریقوں کی نقل تیار کرنے کے امکانات پر بھی بات چیت کی گئی
ہماچل پردیش کے وزیر اعلیٰ جناب سکھویندر سنگھ سکھو نے عہدہ سنبھالنے کے بعد قومی راجدھانی کے اپنے پہلے دورے پر سائنس اور ٹیکنالوجی کے مرکزی وزیر مملکت ، ارضیاتی سائنس؛ وزیر اعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت  ڈاکٹر جتیندر سنگھ سے آج ان کی رہائش گاہ پر ملاقات کی۔
ڈیڑھ گھنٹے تک جاری رہنے والی میٹنگ کے دوران، ہماچل پردیش کے وزیر اعلیٰ نے مختلف شعبوں، خاص طور پر باغبانی اور زراعت، خوشبو مشن اور لیوینڈر انٹرپرینیورشپ میں مرکزی امداد کا مطالبہ کیا، جس کا استعمال پہاڑی ریاست کے لوگوں کے معاش کے لیے فائدہ مند بنانے اور اسٹارٹ اپس کے لیے کیا جا سکتا ہے۔
مرکزی وزیر نے ہماچل پردیش میں ہر شعبے میں تکنیکی ترقی میں ہر ممکن مرکزی امداد کا یقین دلایا۔ میٹنگ کے دوران ایگری ٹیک اسٹارٹ اپس کو فروغ دینے اور جموں میں لیوینڈر کی کاشت جیسے کامیاب طور طریقوں کی نقل تیار کرنے  کے امکانات پر بھی بات چیت کی گئی۔
ڈاکٹر جتیندر سنگھ نے کہا کہ ہماچل پردیش جیسی پہاڑی ریاستیں، جو قدرتی وسائل سے مالامال ہیں، اپنی پوری صلاحیت کو بروئے کار لانے کے لیے خاطرخواہ تکنیکی کارکردگی کا مظاہرہ نہیں کر پا رہی ہے۔ انہوں نے ملاقات کے لئے آنے والے وزیر اعلیٰ کو مکمل تکنیکی مدد کا یقین دلایا، چاہے وہ ڈوپلرز کے ذریعے موسم کی پیشین گوئی کے شعبے میں ہو، کسانوں کو ایس ایم ایس کے ذریعے موسم کے انتباہات فراہم کرنا ہو یا ریاست کے نوجوانوں میں ایگری ٹیک اسٹارٹ اپس کو فروغ دینا ہو۔
مرکزی وزیر نے کہا کہ ہماچل پردیش کے نوجوانوں میں مستقبل کی ٹیکنالوجی کو فروغ دینے کی ضرورت ہے، تاکہ وہ ملک میں ہونے والے سائنسی انقلاب کا بھرپور فائدہ اٹھا سکیں۔ انہوں نے کہا کہ وزیر اعظم جناب نریندر مودی نے ہمیشہ ٹیکنالوجی سے زیادہ سے زیادہ فائدہ اٹھانے کے لیے زندگی کے مختلف شعبوں میں سائنس اور ٹیکنالوجی کے وسیع استعمال کی وکالت کی ہے۔
ڈاکٹر جتیندر سنگھ نے کہا کہ دودھ سے مالا مال ریاست ہونے کے ناطے ہماچل پردیش میں ڈیری اسٹارٹ اپس کو فروغ دیا جانا چاہیے۔ انہوں نے ریاست میں نوجوانوں کو اسٹارٹ اپس میں شامل کرنے کا بھی مشورہ دیا اور کہا کہ زیادہ سے زیادہ خواتین کو چاہیے کہ وہ سیلف ہیلپ گروپس  بنائیں تاکہ ریاست کے اندر روزگار کے مزید مواقع پیدا ہوں۔
مرکزی وزیر نے کہا کہ ہماچل پردیش متنوع وسائل کی سرزمین ہونے کی وجہ سے بائیوٹیک پارک کے لیے موزوں جگہ ہو سکتی ہے۔ انہوں نے وزیر اعلیٰ کو اس کے لیے ہر ممکنہ مرکزی مدد کا یقین دلایا۔
ہماچل پردیش کے وزیر اعلیٰ نے کہا کہ بادل پھٹنا ہماچل پردیش میں عام مسائل میں سے ایک ہے اور اس سے فصلوں اور جنگلات کو کافی نقصان ہوتا ہے۔ مرکزی وزیر نے کہا کہ رڈار کے ذریعے موسم کی 100 فیصد درست پیش گوئی ممکن ہے، جس سے ایسے حالات میں احتیاطی تدابیر اختیار کرنے میں مدد مل سکتی ہے۔
عملے، عوامی شکایات اور پنشن کی وزارت
ڈاکٹر جتیندر سنگھ نے شِشٹ بھارت مہم کے آغاز پر خطاب کیا
نئی دہلی، 21 فروری /شمال مشرقی خطے کی ترقی کے وزیر مملکت  ، وزیر اعظم کے دفتر میں وزیر مملکت ، عملے ، عوامی شکایات اور پنشن اور ایٹمی توانائی اور خلاء کے وزیر مملکت ڈاکٹر جتیندر سنگھ نے کہا ہے کہ بزرگوں کو اپنے عمل سے نو جوان نسل کے لئے مثال قائم کرنی چاہیئے تاکہ نو جوان اپنی بزرگ نسلوں کو دیکھ کر فطری طور پر اِن اقدار کو اپنا سکیں ۔ وہ آج یہاں ایک غیر سرکاری تنظیم کے ذریعے منعقدہ ‘‘ شِشٹ بھارت ابھیان ’’ کے آغاز پر تقریر کر رہے تھے ۔ اس تقریب کا موضوع اسکولوں اور کالجوں میں اخلاقی سائنس کی تعلیم کی اہمیت اور تعلیمی نصاب میں مورل سائنس  کو ایک مضمون کے طور پر شامل کرنے پر تبادلۂ خیال کرنا تھا ۔
ڈاکٹر جتیندر سنگھ نے کہا کہ پہلے بزرگوں کو خود تعلیم حاصل کرنے کی ضرورت ہے ۔ انہوں نے مزید کہا کہ قدیم کتابوں میں کہا گیا ہے کہ کسی بھی قدر میں تبدیلی کے لئے تین نسلیں درکار ہوتی ہیں ۔ اس لئے آنے والی نسلوں میں اچھی اقدار متعارف کرانے کے لئے مسلسل کوششوں کی ضرورت ہے ۔ وزیر موصوف نے کہا کہ نو جوان نسل کو دنیا کے ساتھ بہت زیادہ میل جول رکھنا پڑتاہے ۔ انہیں زیادہ علم والا ہونے کا فائدہ حاصل ہے اور آج کے ماحول میں دستیاب وسائل کی وجہ سے وہ زیادہ معلومات رکھتے ہیں ۔انہوں نے مزید کہا کہ ہم عالمی کلچر کو اپنانا سیکھ رہے ہیں ۔ انہوں نے کہا کہ بھارت ایک ابھرتی ہوئی جمہوریت ہے اور ہر سطح پر ارتقاء کا عمل جاری ہے اور ہمیں ان تبدیلیوں کو بہترین فائدے کے لئے اپنانے کی ضرورت ہے ۔
وزیر موصوف نے کہا کہ اس طرح کی مہم عوام کو ایک مثبت سمت میں لے جانے میں مدد گار ثابت ہوتی ہے ۔ انہوں نے کہا کہ وزیر اعظم جناب نریندرمودی کے ذریعے شروع کیا گیا سووچھ بھارت ابھیان اب عوامی تحریک بن چکا ہے ۔ اس مہم میں عوام کے احساسات کو جھنجھوڑا ہے اور اس سے ملک کے شہریوں پر اثرات مرتب ہوئےہیں ۔ انہوں نے مزیدکہا کہ سووچھ بھارت ابھیان کے آغاز کے بعد ایک سال کے اندر ہی لاکھوں بیت الخلاء تعمیر کر دیئے گئے ہیں ۔ انہوں نے مزید کہا کہ وزیر اعظم کی قیادت نے عوام کے رویہ میں اس طرح کی تبدیلی پیدا کی ہے ۔ اس موقع پر وزیر موصوف نے شرکت کرنے والوں کے ساتھ بھی بات چیت کی ۔ انہوں نے کہا کہ ہمیں مختلف خطوں اور مذاہب کے عوام کے تئیں اپنے رویہ سمیت ہر پہلو سے انکساری اور عاجزی سے پیش آنے کی ضرورت ہے ۔ انہوں نے کہا کہ پچھلی نسلوں کے مقابلے نئی نسل نے زیادہ خود اعتمادی حاصل کی ہے کیونکہ انہیں اس طرح کے مواقع دستیاب ہیں ۔ بات چیت کے دوران ڈاکٹر سنگھ نے خلاء اور دیگر شعبوں میں بھارت کی کامیابیوں کے بارے میں بات کی ۔
تقریب کے دوران ، مذکورہ بالا موضوع پر مضمون نگاری کا مقابلہ بھی منعقد کیا گیا اور اس کے لئے انعامات بھی تقسیم کئے گئے ۔ اس کے ساتھ ہی شہری احساس اور اخلاقی اقدار کی اہمیت پر ایک پینل مباحثے کا بھی انعقاد کیا گیا ۔
 
U. No.1174
(Visitor Counter : 53
وزارات ثقافت
جلیانوالاباغ قومی میموریل ایکٹ 1951میں ترمیم کو کابینہ کی منظوری
فیصلہ کا خلاصہ
اس فیصلے کا مقصد جلیانوالاباغ نیشنل میموریل ایکٹ ،1951میں معقول ترمیم عمل میں لاناہے تاکہ ‘‘ایوان زیریں میں حزب مخالف کے رہنماکو یا جہاں کہیں اس طرح کے حزب مخالف کے رہنماکا وجود نہ ہو تواس صورت میں ایوان کی واحد اکثریت والی حزب مخالف پارٹی ’’کو ٹرسٹیز کے طورپرنمائندگی فراہم کی جاسکے ۔
فوائد
مذکورہ موجودہ ایکٹ میں واحد قومی سیاسی پارٹی کی نمائندگی کی ایک تجویز شامل ہے ۔ ٹرسٹ کے مخصوص پارٹی رکن کے نام کے اخراج کی صورت میں اسے غیرسیاسی نوعیت حاصل ہوجائیگی ۔ مذکورہ مجوزہ ترمیم اس امرکو یقینی بنائیگی کہ ٹرسٹ میں حزب مخالف پارٹی کو نمائندگی حاصل ہوسکے ۔مذکورہ مجوزہ ترمیم حکومت کو اس امرکااختیارفراہم کریگی کہ وہ کسی ایک ٹرسٹی کوٹرسٹ کے کام کاج یاکسی دوسری ضرورت کے لئے فارغ کرسکے یا اس کی جگہ کسی اورکو شامل کرسکے ۔
مکانات اور شہری غریبی کے خاتمے کی وزارت
شہری نقل وحمل خدمات فراہم کرنے کے لئے ریاستوں ؍ مرکز کے زیر انتظام علاقوں ؍ شہروں ؍ میٹرو ریل کمپنیوں کے ذریعے کووڈ-19 کو مد نظر رکھتے ہوئے کئے گئے اقدامات
نئی دہلی،12؍جون،ہاؤسنگ اور شہری امور کی وزارت نے ریاستوں ؍ مرکز کے زیر انتظام علاقوں ، شہروں اور میٹر و ریل کمپنیوں کے نام ایک مشاورت نامہ جاری کیا ہے اور انہیں سہ رخی حکمت عملی اپنانے کی تلقین کی ہے۔ یہ حکمت عملی مرحلہ وار طریقے سے مختصر مدت یعنی 6 مہینوں کے اندر ، اوسط مدت یعنی ایک سال کے اندر اور طویل المدت ایک سے تین سال کے اندر اپنائی جاسکتی ہے۔ مذکورہ مشاورت نامہ ہاؤسنگ اور شہری امور کی وزارت کے سکریٹری جناب درگا شنکر مشرا کی جانب سے ارسال کیا گیا ہے۔
اس مشاورت نامے میں موٹر گاڑی پر مبنی نقل وحمل کو چھوڑ کر دیگر طرح کے نقل وحمل کو بحال کرنے کی حوصلہ افزائی کی گئی ہے۔ کیونکہ بیشتر شہری سفر پانچ کلو میٹر کے دائرے میں ہوتے ہیں۔ غیر موٹر گاڑی والا نقل وحمل اس بات کے وافر مواقع فراہم کرتا ہے، کہ کووڈ-19 کے بحران کے دوران تمام تر احتیاط برتی جاسکے۔ اس میں لاگت بھی کم آتی ہے اور انسانی وسائل بھی کم صرف ہوتے ہیں۔
سرکاری نقل وحمل کے ذرائع میں صارفین – سرکاری نقل وحمل کو شہری علاقوں میں خصوصا کم آمدنی والے متوسط طبقے کے لئے از حد اہم قرار دیا گیا ہے۔ اسی لئے یہ خدمات آنے جانے کے لئے اس طبقے کی تمام ضروریات کی تکمیل کرتی ہیں۔ تاہم یہ لازمی ہے کہ سرکاری ذرائع نقل وحمل کے استعمال کے ذریعے پھیلنے والے چھوت کو روکا جائے اور اس کے لئے صحیح طریقے سے سینٹائزیشن ، روک تھام اور سماجی طور پر فاصلہ برقرار رکھنے کے اقدامات کو عملی جامہ پہنایا جائے۔
وائرس کے پھیلاؤ کی روک تھام کے لئے ٹیکنالوجی کا سر گرم استعمال بھی اس مشاورت نامہ کا حصہ ہے۔ یہ مشاورت نامہ کووڈ -19 کے وبائی مرض کے پس منظر میں جاری کیا گیا ہے۔ کورونا نے اچانک ہمارے انداز حیات کو متاثر کیا ہے۔ ساتھ ہی ساتھ ہمارے انداز حیات، مقامی علاقائی اور عالمی نقل وحمل کے ذرائع کو بھی متاثر کیا۔
اس بات کے شواہد موجود ہیں کہ سرکاری نقل وحمل کے ذرائع کے استعمال میں 90 فیصد تک کی کمی واقع ہوئی ہے۔ اس کے علاوہ یہ بھی دیکھا گیا ہے کہ فضائی آلودگی میں 60 فیصد کی تخفیف درج کی گئی ہے۔ شہروں میں سرکاری نقل و حمل کے ذرائع میں جس قدر تعداد میں لوگ سفر کیا کرتے تھے، اب اس تعداد کی بحالی ایک مشکل امر نظر آتی ہے۔ کیونکہ زیادہ تر لوگ دیگر متبادلوں خصوصا ذاتی نقل وحمل کے ذرائع پر توجہ مرکوز کررہے ہیں۔
کاروں اور دیگر نجی موٹر گاڑیوں کے استعمال کی بھر مار کو پھر سے روکنے کے لئے دنیا بھر کے شہروں نے ای- ٹکٹنگ ، ڈیجیٹل ادائگیوں اور سائیکلنگ کے لئے سڑک کے کنارے علیحدہ راستہ فراہم کرنے اور پیدل چلنے والوں کے لئے راستہ فراہم کرنے کا کام انجام تو دیا ہی ہے ساتھ ہی ساتھ غیر موٹر گاڑی نقل وحمل کو بھی بڑھاوا دیا جا رہا ہے۔
کوو-19 نے ایک موقع فراہم کیا ہے کہ مختلف النوع سرکاری نقل وحمل کے ذرایع کے متبادل تلاش کئے جاسکیں اور ان مسائل کا حل نکالا جاسکے۔ کیونکہ غیر موٹر گاڑی ذرائع آلودگی نہیں پھیلاتے ، آسان اور عمل گیر ہوتے ہیں۔ اس طرح کی حکمت عملی کے تحت غیر موٹر والے نقل وحمل اور سرکاری نقل وحمل کے استعمال پر زور دیا جاتا ہے۔
۔۔۔۔۔۔۔۔۔۔۔۔۔۔۔۔۔۔

U-3228
(
امور داخلہ کی وزارت
جموں و کشمیر میں سلامتی عملے کے زیرِ کفالت افراد کو ادا کئے جانے والے معاوضے اور فوائد
نئی دہلی ، 11 دسمبر / داخلی امور کے وزیر مملکت جناب جی کشن ریڈی نے آج راجیہ سبھا میں ایک سوال کے تحریری جواب میں ، جس کا تعلق جموں و کشمیر میں سلامتی عملے کے زیر کفالت افراد کو ادا کئے جانے والے معاوضے سے تھا ، کی وضاحت کرتے ہوئے بتایا ہے کہ 5 اگست ، 2019 ء سے لے کر 5 دسمبر ، 2019 ء کے دوران 1 ایس پی او سمیت سلامتی دستے کے عملے کے 3 افراد نے اپنی جانیں گنوائی ہیں ۔ انہوں نے سی اے پی ایف عملے ، بری فوج کے عملے اور جموں و کشمیر کے عملے کے قریبی وارث کو واجب الادا فوائد کی تفصیلات بھی بتائیں ۔
جموں و کشمیر پولیس کے عملے اور ایس پی او کو ، جو تشدد / جنگجوئیت سے متعلق واقعات میں ہلاک ہوئے ہیں ، اُن کے قریبی ورثاء کو ادا کئے جانے والے معاوضے کی تفصیلات کا گو شوارہ درج ذیل ہے :
|
|
نمبر شمار
|
|
معاوضہ
|
|
پولیس عملہ
|
|
ایس پی او
|
|
1.
|
|
خصوصی بہبود سے متعلق تعاون پر مبنی فنڈ
|
|
20.00 لاکھ روپئے
|
|
5.00 لاکھ روپئے
|
|
2.
|
|
یکمشت راحت 
|
|
38.00 لاکھ روپئے
|
|
17.50 لاکھ روپئے
|
|
3.
|
|
اضافی یکمشت راحت 
|
|
7.00 لاکھ روپئے
|
|
--
|
|
4.
|
|
جنتا بیمہ
|
|
10.00 لاکھ روپئے
|
|
10.00 لاکھ روپئے
|
|
5.
|
|
پردھان منتری سرکشا بیمہ یوجنا 
|
|
--
|
|
2.00 لاکھ روپئے
|
|
|
|
میزان
|
|
75.00 لاکھ روپئے
|
|
34.50 لاکھ روپئے
۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No. 5747
(Visitor Counter : 48
بندرگاہوں، جہاز رانی اور آبی راستوں کی وزارت
بندرگاہوں، جہاز رانی اور آبی گزرگاہوں کی وزارت  ٹونا ٹیکرا، گجرات میں اگلی نسل كے کنٹینر ٹرمینل تیار کر رہی ہے
جناب سربانند سونووال کی موجودگی میں 25 اگست 2023 کو دین دیال پورٹ اتھارٹی اور ڈی پی ورلڈ کے درمیان رعایتی معاہدے پر دستخط کی تقریب منعقد كی جائے گی
پروجیکٹ کی تخمینہ لاگت 4,243.64 کروڑ روپے ہے
آنے والا گرین فیلڈ ٹرمینل 18,000 سے زیادہ ٹی ای یوز لے جانے والے اگلی نسل کے جہازوں کو سنبھالنے کے قابل ہو گا
بندرگاہوں، جہاز رانی اور آبی گزرگاہوں کی وزارت ملک کی اقتصادی ترقی کو بڑھانے کے لیے بندرگاہوں پر بہترین بنیادی ڈھانچہ یار کرنے کے لیے پرعزم ہے۔ دین دیال پورٹ اتھارٹی ، گجرات میں بھارت کے مغربی ساحل پر ایک اہم بڑی بندرگاہ، ڈی پی ورلڈ کے ساتھ ٹونا-ٹیکرا، گجرات  میں ایک نئے بڑے کنٹینر ٹرمینل کی ترقی، كام كاج اور دیکھ بھال کے لیے ایک رعایتی معاہدے پر دستخط کر رہی ہے۔ ڈی پی ورلڈ، دبئی، متحدہ عرب امارات میں واقع ایک كثیر ملكی لاجسٹکس کمپنی ہے۔ دین دیال پورٹ اتھارٹی اور ڈی پی ورلڈ کے درمیان رعایتی معاہدے پر 25 اگست 2023 کو بندرگاہوں، جہاز رانی اور آبی گزرگاہوں نیز آیوش کے مرکزی وزیر جناب سربانند سونووال ، ڈی پی ورلڈ کے گروپ چیئرمین اور سی ای او سلطان احمد بن سلیم، کی موجودگی میں ٹیکٹک 1 اینڈ 2، الافٹ ہوٹل ایروسٹی، نئی دہلی میں شام 8 بجے سے دستخط کیے جائیں گے۔ دستخط كی تقریب کے دوران بندرگاہوں، جہاز رانی اور آبی گزرگاہوں کے وزیر مملکت جناب شانتنو ٹھاکر اور دیگر معززین بھی موجود رہیں گے۔
اس پروجیکٹ میں پبلک پرائیویٹ پارٹنرشپ  موڈ کے ذریعے 4,243.64 کروڑ روپے کی لاگت سے کنڈلا کے قریب ٹونا-ٹیکرا میں ایک میگا کنٹینر ٹرمینل کی تعمیر شامل ہے۔ ایک بار مکمل ہونے کے بعد، ٹرمینل میں 2.19 ملین کنٹینر یونٹس  کو ہینڈل کرنے کی سالانہ صلاحیت ہوگی جس میں 18,000 سے زیادہ ٹی ای یوز لے جانے والے اگلی نسل کے جہازوں کو ہینڈل کرنے کی صلاحیت ہوگی۔
نیا ٹرمینل شمالی، مغربی اور وسطی بھارت سے مستقبل کی تجارتی مانگ کو پورا کرے گا، خطوں کو عالمی منڈیوں سے جوڑ دے گا۔ یہ پروجیکٹ حکومت ہند کے وژن 2047 کے ساتھ ہم آہنگ ہے تاکہ پورٹ ہینڈلنگ کی صلاحیت کو چار گنا بڑھایا جائے اور اقتصادی ترقی کو فروغ دینے کے لیے ملٹی موڈل لاجسٹکس بنیادی ڈھانچہ یار کیا جائے۔
ہندوستان انفرالوگ پرائیویٹ لمیٹڈ  كی ایك مشتركہ ملكیت والی كمپنی) كے ایس پی وی کے ساتھ 30 سالہ پی پی پی پروجیکٹ کا معاہدہ بلڈ-آپریٹ-ٹرانسفر  کی بنیاد پر ہے، جو 50 سال تک قابل توسیع ہے۔ کنٹینر ٹرمینل گرین پورٹ کے رہنما خطوط کی مكمل طور پر تعمیل کرے گا جس سے بندرگاہ کے ماحول کے انتظام کے بہترین طریقوں کو اپناتے ہوئے بندرگاہ کے کاموں میں پائیداری کو یقینی بنایا جائے گا اور حکومت ہند کی طرف سے طے شدہ طویل مدتی پائیداری کے اہداف میں حصہ ڈالا جائے گا۔
اس پروجیکٹ سے کانڈلا کریک پر کم بھیڑ، میگا کنٹینر ویسلز کو ہینڈل کرنے کی بہتر صلاحیت، ٹرناراؤنڈ ٹائم میں نمایاں کمی اور ملک میں موثر اور لچکدار سپلائی چینز کی تخلیق کے لیے بہت سے دوسرے فوائد کے لحاظ سے آپریشنل کارکردگی میں اضافے کی توقع ہے۔ سڑکوں، ریل اور ہائی ویز کے وسیع نیٹ ورک کے ذریعے كثیر ماڈل کنیکٹیویٹی سے لیس یہ ٹرمینل اندرونی علاقوں اور عالمی منڈیوں کے درمیان ایک گیٹ وے فراہم کرے گا۔
یہ پروجیکٹ قومی بنیادی ڈھانچہ پائپ لائن کا حصہ ہے اور یہ حکومت ہند کے ان اقدامات مثلاً پی ایم گتی شکتی ماسٹر پلان اور نیشنل لاجسٹک پالیسی کی تکمیل کرے گا جس کا وزیر اعظم نے تصور کیا تھا۔
وزیراعظم کا دفتر
وزیر اعظم جناب نریندر مودی نے اسلامی جمہوریہ ایران کے صدر عزت مآب ڈاکٹر سید ابراہیم رئیسی سے بات چیت کی
دونوں رہنماؤں نے دوطرفہ اور علاقائی اہمیت کے امور پر تبادلہ خیال کیا
وہ جنوبی افریقہ میں آئندہ برکس سربراہی اجلاس کے موقع پر اپنی ملاقات کے منتظر ہیں
وزیر اعظم جناب نریندر مودی نے آج اسلامی جمہوریہ ایران کے صدر عزت مآب ڈاکٹر سید ابراہیم رئیسی کے ساتھ ٹیلی فون پر بات چیت کی۔دونوں رہنماؤں نے دوطرفہ اور علاقائی اہمیت کے امور پر تبادلہ خیال کیا۔
وزیر اعظم نے اس بات پر روشنی ڈالی کہ ہندوستان-ایران تعلقات قریبی تاریخی اور تہذیبی رابطوں سے جڑے ہوئے ہیں، جس میں عوام سے عوام کے مضبوط روابط شامل ہیں۔
دونوں رہنماؤں نے دوطرفہ تعاون کو مزید مستحکم کرنے کے عزم کا اعادہ کیا جس میں چابہار بندرگاہ کی کنیکٹیوٹی ہب کے طور پر مکمل امکانات کا ادراک شامل ہے۔
دونوں رہنماؤں نے برکس کی توسیع سمیت کثیرالجہتی فورمز پر تعاون پر بھی تبادلہ خیال کیا اور جنوبی افریقہ میں آئندہ برکس سربراہی اجلاس کے موقع پر اپنی ملاقات کے لئے منتظر نظرآئے۔